Læseguide – en oversigt

## Udformning: Kort, genkendelig, letlæselig

## Fire arbejdstrin:

* + at vælge tekster
	+ at finde læseformål
	+ at prioritere og udvælge i teksten
	+ at udarbejde aktiviteter til teksten

## Aktiviteter:

* ***Læs og skriv***: Her skal kursisterne læse et afsnit og skrive en besvarelse af en stillet opgave. Dette støtter deres læseforståelse, fordi skrivning støtter læseforståelsen.
* ***Organiser****:* Her beder man fx kursisterne om at organisere stoffet i en model, et skema, mindmap eller lignende. Dette giver forståelse og overblik over det læste. Dette egner sig fx til tekster med faktuelle oplysninger organiseret i et hierarki, overgribende kategorier, opremsninger, systemer osv.
* ***Tænk efter****:* Her beder man kursisterne om at bruge deres viden fra tidligere og sætte det i spil i forhold til et læst afsnit ved hjælp af en konkret opgave.
* ***Skimmelæs****:* Mindre vigtige afsnit læses mere ekstensivt. Man kan i guiden give et hint om, hvad læseren skal nå at få øje på.
* ***Tjek din forståelse****:* Her beder man kursisterne om at metareflektere over, om de har fået det ud af teksten, som læseformålet angav. Dette støtter kursisternes i at læse med forståelse og vænner dem til at læse efter et relevansprincip, der passer til det formulerede læseformål. Dette kan lægges til sidst og samlet for hele holdet.
* ***Spring over****:* Passager, som slet ikke er vigtige i forhold til læseformålet, springes helt over (men må naturligvis gerne læses af dem, der kan nå det)
* ***Mundtligt****:* Der kan være afsnit, der bedst bearbejdes mundtligt, fx i form af par-, gruppe- eller klassediskussioner.